Navodilo za delo (23. 3.-27. 3. 2020)

1. **ura**

Prejšnji teden si samostojno obravnaval premi in odvisni govor. Za ponovitev reši učni list (premi in odvisni govor).

**2., 3. ura**

V samostojnem delovnem zvezku (SDZ) za slovenščino te čaka zanimivo branje z detektivsko tematiko, glej poglavje z naslovom Detektivski mojstri.

Odpri SDZ na str. 134 in preberi odlomek kriminalke z naslovom **Tom Sawyer, detektiv**, ki ga je napisal ameriški pisatelj **Mark Twain**. Najprej preberi besedilo o pisatelju in nato odlomek.

V mislih opiši kraj in čas dogajanja, pripovedovalca zgodbe ter rdečo nit odlomka.

Reši naloge v SDZ na str. 136, 137 (do vključno 9. naloge).

Vse rešitve SDZ lahko preveriš na: <https://www.devetletka.net/index.php?r=downloadMaterial&id=26851&file=1>

ZAPIS v zvezek (**književnost**):

**Mark Twain: Tom Sawyer, detektiv**

**Mark Twain** je ameriški pisatelj iz 19. stoletja. Znan je po detektivskih in humornih romanih o prigodah Toma Sawyerja in Huckleberryja Finna.

**KRIMINALKA** je pripoved o nekem hudodelskem dejanju in o njegovih posledicah. V mladinski kriminalki so glavne osebe otroci. Oni so tisti, ki kriminalno dejanje odkrijejo in razrešijo. Konec je običajno srečen, saj povzročitelje kriminalnega dejanja doleti pravična kazen.

Po prepisu se preizkusi v pisanju kratke mladinske kriminalke v zvezek. Dolga naj bo najmanj eno stran v zvezku. Sledi navodilom v **SDZ na str. 137, 10.** naloga. Izmisli si tudi naslov.

Lahko si ogledaš del filma o Tomu Sawyerju, detektivu:

<https://www.youtube.com/watch?v=1u80CGlDf20>

**4., 5. ura**

Reši primer nacionalnega preverjanja znanja (**2011**). Poišči ga na spletni strani RIC-a (spodnja povezava).

<https://www.ric.si/preverjanje_znanja/predmeti/materinscina2/2011120911325436/>

Pojdi na: RIC > predmeti > predmeti v 6. razredu > slovenščina > **preizkus znanja 2011**

Lahko ga natisneš v celoti ali pa samo obe besedili (umetnostno in neumetnostno). Rešuješ v zvezek ali direktno na natisnjen NPZ.

Zapis v zvezek (na jezikovno stran)/na NPZ

NPZ 2011:

Poglej na uro (rešuješ **60 minut**).

V zvezek zapiši samo odgovore (vprašanj ne prepisuj) in jih ustrezno številči – npr. 1. del: 1. a, 1. b ….

Čas je za preverjanje odgovorov, preizkusi se v vlogi učitelja (30 minut).

Pojdi na **navodila za vrednotenje 2011**/rešitve (RIC) in na isti povezavi preveri odgovore. Pravilne ali manjkajoče in nepravilne odgovore označi z rdečo. Zraven pripiši točke in jih na koncu seštej.

Test bomo zaradi izrednih razmer prestavili, datum bo znan naknadno. Ne skrbi, reševanje NPZ-jev te ohranja v dobri kondiciji.